經數: 一八三○

經名: 成唯識論述記卷第九末

頁數: 五六一

上	欄

計度. 無明迷故. 佛地論說. 有義法執及無明.

遍三性. 有漏心品. 及二乘無漏心品. 皆不

了達法無我故. 皆似相分見分起故. 前卷

已說. 此障中無. 但護法師伏遮彼計. 若言

法執何藉惠俱

論. 法空智品與俱起故述曰. 菩薩法空智

品. 許與此第八識俱起故. 第七有法執. 法

空智起卽不行. 第八法執有. 法空智起此應

滅. 旣八現行與彼俱起. 定知第八無法執

俱. 量云. 第八識等. 定非法執品. 法空觀品

與俱起故. 如佛第八識若言因中法空觀

起第八許斷. 卽無漏法無所熏故佛何得

成. 不可言熏鏡智俱識. 非無記故. 猶未

得故. 第八異熟旣爾. 餘識異熟應然. 然今

七識總合爲法. 又下異熟心許是法執故.

不可爲例. 於佛地論此論勝也

論. 七轉識內至如煩惱說述曰. 無離煩

惱別起執故. 故數與彼煩惱等同. 七識之

中根本有四. 隨惑有八. 及別境惠. 有十三

法. 第六識有一切. 五識有根本三隨惑十.

與十三法俱

何故五識無見疑等

論. 眼等五識至皆容引起述曰. 無計度分

別故. 法見疑等定不相應. 等者等取隨中

諸惑. 與此五識不俱起故. 卽忿等十全餘

十少分. 計度分別之所生者. 五識皆無. 非

無見道所斷諸惑名無分別. 就見道中無

緣邪友師. 自分別諸惑. 而實非無意識所

引見道諸惑名無分別. 對法等云分別起

中	欄

者見道斷. 旣許五識中惑通見道斷. 則有

分別之惑. 然非自力生. 爲意所引生故. 故

論云餘由意力皆容引起. 餘者卽見疑等

餘. 佛地論說. 五識雖無見等. 由意識引有

非見所攝愛□等起二障所攝. 今此意說.

加彼自力分別惑餘. 爲遮外計執五識中

惑唯修道斷故

論. 此障但與至無記性故述曰. 四三性分

別遮外計門. 瑜伽第五十九卷說. 欲界煩惱

一分是不善. 及餘上二界是無記. 卽是無明

唯通不善無記性故. 不言通善. 如何乃

言善心中有法執. 法執必有無明俱故. 對

法第四亦言欲界煩惱能發惡行是不善. 餘

是有覆. 如何乃言無明通善

若彼救言生死有漏皆不善攝故必有無明

者

論. 癡無癡等不相應故述曰. 若爾善心旣

有無癡. 此執有癡. 癡與無癡不相應故.

如何可說善與不善. 癡無癡等定不相應.

相違法故. 如無貪貪等. 不可言此執心無

無明俱. 如人執心無明俱故. 彼復有執第

七識中唯有我執無法執故. 如前第五卷

解. 瓔珞經云. 善心有不善是外道義. 今遮

於彼

因解二障寬狹

論. 煩惱障中至爲所依故述曰. 煩惱障中

此障必有. 法執體寬故. 煩惱障狹. 彼定用此

爲所依故何故用此爲所依也答此

通粗細煩惱所緣必是法故. 彼唯是粗. 有

下	欄

法執時非必有故. 勝□經說. 世尊於此起

煩惱刹那心相應等. 乃至若復過於□沙. 如

來菩提智所應斷法. 一切皆是無明住地所

持所建立. 如諸種子皆依地生建立增長.

若地壞者彼亦隨壞. 若無明住地斷. 諸所應

斷皆亦隨斷. 瓔珞經下卷說亦同之. 由此問

言. 若有煩惱障皆有所知障耶. 應順前

句答. 若有煩惱障定有所知障

若爾必俱應二障體各有差別. 第七識等應

二執體俱. 是二執故. 如二執用

論. 體雖無異而用有別述曰. 體不相違

可唯一體. 用義分故可說有別. 同一種生

用分成二. 如一識體取境用多故

又何以知者

論. 故二隨眠至斷或前後述曰. 此中二障

隨三乘聖道有勝有劣. 斷或前後. 若望二

障行相相對. 卽煩惱障粗. 所知障細. 若望

聖道斷卽不定. 或有先斷煩惱障不斷所

知障. 如二乘等心涅槃故. 或有先斷所知

障不斷煩惱障. 如住出初地等十地菩薩.

此依種說. 不依粗重. 趣一切智故. 或有亦

斷煩惱所知二障. 謂入初地. 金剛心菩薩.

此依種說. 若依粗重十地皆得. 得二果故.

故須雙斷. 俱非謂諸異生. 不斷三障粗重.

種子故. 以上皆由不定前後故復言或. 種

隨現行體一體異又煩惱障中自類九地.

可有粗細先斷粗後斷細. 其所知障不

可依地而立品數. 但依所障辨能障粗

細. 有初地修道斷有頂所知障而欲未盡.

經數: 一八三○

經名: 成唯識論述記卷第九末

頁數: 五六二

上	欄

第二地等亦復如是. 不可依地而立品類.

但由聖道故復言或

問此旣無記中何無記攝

論. 此於無覆至障大菩提故述曰. 餘三無

記勢力薄弱不能覆所知. 不障菩提故. 若

異熟生勢力强厚. 通作意生計度所起. 能覆

所知障菩提故. 從異熟起名異熟生. 非

業果也. 雖與不善有覆俱. 不障二乘但

名無覆

此名無覆望何人說

論. 此名無覆至亦是有覆述曰. 不覆二乘

轉依果故. 二乘無學可現行故. 非彼無學

說染現行故名無覆. 若望菩薩亦是有覆.

覆所知境障菩提故. 亦彼二乘通無覆攝.

故於菩薩乃有亦言. 然破計中佛地論說.

有執不可導彼空智. 異熟心非所熏. 能遍

計唯意識等. 已如前卷遍計中解. 此中不

說. 佛地論說. 前師難云. 若善無覆無法執

者. 何故不能了達法空. 後師質云. 亦無我

執云何不能了達生空. 彼言第七識人執

俱故. 今言我亦爾. 第七識法執俱故. 二難旣

齊. 然前師不許第七識中有法執不爾. 違

自比量. 法空我空二難齊故. 旣有相見分

何故非執者. 如前卷解

此總第四三性破計分別訖. 自下第五釋諸

違妨

論. 若所知障至無明住地述曰. 此外人難.

何處經說. 勝□經說. 不依瓔珞經. 非極成

故. 以分段生死故. 說阿羅漢我生已盡. 得

中	欄

有餘果證名梵行已立. 凡夫人天. 七種學

人所不能辨名所作已辨. 所斷煩惱更不

受後有. 名不受後有. 非盡一切煩惱. 一切

受生說不受後有. 有無明住地變易生故.

煩惱有二. 謂住地煩惱及起煩惱. 住地有

四. 謂見一處住地欲愛住地色愛住地有

愛住地. 起者無始無明住地. 此住地一切上

煩惱依. 若煩惱種. 比無明住地. 算數譬喩

所不能及. 五住地中無明住地其力最大.

□沙數上煩惱依. 亦令四煩惱久住. 二乘智

所不能斷. 唯如來智之所能斷. 卽無明種

子亦言種類. 卽五門種類當無明種類也

卽通見等. 何故彼經唯說無明爲所知障

論. 無明增故至非無見等述曰. 此論主答.

今此住地無明增故總立無明. 非無見等所

餘煩惱. 何以名增. 一者體增. 雖餘煩惱有

俱不俱. 無明皆有爲此障故. 如二乘無學

等. 非必有餘煩惱俱故. 二者用增. 迷一切

境障一切智不令得佛果非如煩惱故.

三難斷增. 要上上道方能斷故. 故名爲增

論. 如煩惱種至慢無明等述曰. 此以例解.

如煩惱種見修皆有. 然分別起者立見一

處名. 豈分別中更無貪等. 修道之中唯說於

愛豈無嗔等. 然初唯見. 後唯說愛. 旣見所

斷見力偏增. 分別之首故. 修所斷愛力偏增.

潤生惑故. 法執住地無明力增故. 唯說無明

非無餘也. 此五住中. 初唯見道所斷煩惱

障. 次三修道所斷煩惱障. 後一見修所斷所

知障. 初迷諦理勝. 一處爲言一處斷故. 次

下	欄

三有品迷事理惑. 約界論之. 後一障智

總名無明. 無品數故. 無有別迷諦行相

故. 地者依止. 種子與現行爲依. 名之爲

地. 此約數種斷名之爲地. 品等門分別

五住地別可知. 總是第一出二障體. 釋

二障名訖. 古云此五住地如四流體. 三界

煩惱等. 一切無明名無明者. 不然. 此文爲

正

論. 如是二障至修所斷攝述曰. 明二障中

第二見修分別. 俱生分別旣通六識. 分別起

者見道所斷. 粗易斷故. 六識之中俱生起者

修所斷2之. 細難斷故. 前言五識隨意引

生. 卽成分別俱生之惑. 如五識中煩惱障

說. 無違理失. 卽初地中斷五識惑二障□

得

論. 二乘但能至菩薩俱斷述曰. 三約人分

別. 二乘但能斷煩惱障等. 心解脫故. 所知

3之障彼故. 菩薩俱障. 二果別故. 由作意故

斷有先後. 後中定障二乘亦斷. 小故不說

第四有無漏道伏斷分別

論. 永斷二障至通有漏道述曰. 伏煩惱時

此俱法執亦不起故名伏法執. 非別起伏

道. 或見道前加行智伏. 諸論或說有漏諸道

不能斷種. 有相縛故. 粗重縛故. 不證理

故. 無漏不爾故

自下第五結歸本頌

論. 菩薩住此至未能伏滅述曰. 二粗現行

雖有伏者. 卽伏多分分別之粗惑. 因邪敎思

惟者皆伏. 自思惟者未盡. 下四善根等方

經數: 一八三○

經名: 成唯識論述記卷第九末

頁數: 五六三

上	欄

盡. 而細分別者. 及二障中若粗若細所有隨

眠. 由能對治止觀力微未能伏滅. 初起

止觀未勝順心. 不如四善根中. 能伏二細

分別現種. 其俱生現種皆少亦能伏. 次加行

位. 及第十卷皆有此文. 此中伏言非爲六

行. 修習勢力暇之不起. 令彼不自在. 是此

中伏義. 下准此知. 菩薩不斷下界地惑起

定生上故. 又約十地分別斷之法用等. 下

自有文不煩預述. 如中邊上卷說此二障

諸障相攝

論. 此位未證至解行地攝述曰. 以上解頌

訖. 自下第二辨位修行. 此卽辨位. 後明修

行. 攝大乘論說五道爲四. 謂勝解行地. 見.

修無學地. 今以此卽彼. 四地中何地. 十三

住中何住. 此位依勝解修行. 亦解行地攝.

論言亦者亦順決擇分. 彼是解行地. 此亦

是故論有亦言. 勝解者卽決定義. 散心決

定意解思惟未證解故. 亦言至下當知

論. 所修勝行其相云述曰. 下辨修行. 初

問. 1次答. 雖言勝行何者爲勝行

論. 略有二種至餘名爲福述曰. 下答. 勝行

有二. 初顯二種行. 後明德行. 辨二行中.

初辨福智行. 後辨二種利行. 惠爲體者是

智. 非惠爲體名福. 此剋性出體. 卽十力一

切智是智. 餘中有福. 五十七二十二根中.

雖與諸文不同. 且佛十力. 惠根具知根攝.

唯是智. 四無所畏. 五根具知根攝. 通福智.

諸相隨好. 舌根及四根依處. 謂身根男根

眼根舌根依處. 合四根所攝. 卽唯是福. 三

中	欄

不護. 如無畏. 三念住. 非根攝. 無貪嗔所攝.

卽唯福. 大悲. 無嗔癡所攝. 無忘失法. 如

力. 一切種妙智亦爾. 唯是智攝. 永斷習氣.

非根. 六根所證. 菩提分中. 四念住. 根力覺

支道支少分. 是智. 四正勤. 四神足. 根力覺

支道支少分. 是福. 餘唯福非智. 餘應准知

由此諸功德種門總爲論中應作四句.

唯是智非福. 謂十力一切智一切種妙智

無*妄失法四念住願智等. 有唯是福非智.

卽諸相隨好三念住大悲四正勤四神足

等. 有亦福亦智. 謂四無畏. 三不護等. 五根

五力七覺八道支等. 有非福非智. 依事分

別. 或永斷習氣. 無爲功德等. 餘差別門功德

福智如理應思

論. 且依六種至通相皆二述曰. □名爲福.

皆名爲智. 與智俱行助成智業皆名爲智.

與福俱行助成福業□名爲福. 此依助伴

通相出體

論. 別相前五至第六智惠述曰. 剋性出體

者. 前五是福非智性故. 第六智惠非福性

故. 正智自體故

□近生起以出體者

論. 或復前三至餘通二種述曰. 前三唯福

遠智惠故. 第六唯智性是惠故. 餘通二種

卽精進定. □近於惠亦起惠故. 七十八解

深密經三十六說亦同於此. 彼解云. 前三爲

福. 第六是智. 餘二通二. 若依精進修布

施持戒四無量等名福. 若依精進修三

惠六善巧. 觀四諦緣生法等名智分. 若依

下	欄

靜慮修四無量名福. 若依靜慮修六善巧

等名智分. 謂智有六種一一分別. 應知無

量等. 乃至廣說等. 此文唯三. 或有前三爲

福. 義如前說後三唯智. 近生智故. 或有初

三及定是福. 後一唯智. 精進通二. 或有初

三及定爲福. 精進及惠爲智. 策惠勝故. 此

□有文. 後四波羅蜜唯智非福. 後得智故.

此中且說六. 如對法第十二抄會解. 上來福

智一種二訖

論. 復有二種至自他利行述曰. 隨意樂力

所爲一切諸功德等. 皆通二利

論. 依別相說至利他行攝述曰. 菩提分等.

等取禪支十八不共法諸相隨好等. 自利

行攝. 然四十三說. 六度唯自利. 四攝利他故.

四種攝事四無量等. 等取神通大悲不護

三念住. 皆利他行攝. 此中所望總聚一向多

分爲論. 非依體性. 依體性者應四句分

別. 或唯自利. 謂相隨好等. 或唯利他謂四

攝等. 或自他利. 六波羅蜜等. 布施等中亦

俱利故. 或俱非利. 便非功德. 六到彼岸下

自廣解菩提分法. 謂四念住四正斷四神

足五根五力. 七等覺支. 八聖道支三十七

種. 如對法第十抄四攝. 如大論四十三.

謂布施愛語利行同事. 以十門分別. 四無

量謂慈悲喜捨. 如對法第十三等抄. 及別

抄解. 四十九說. 從勝解行地. 乃至到究竟

地. 有四種菩薩行. 一波羅蜜多. 二菩提分

法. 三者神通四成2熟有情行. 卽彼又說. 三

十二相八十隨好在種姓地. 唯有種子依

經數: 一八三○

經名: 成唯識論述記卷第九末

頁數: 五六四

上	欄

身而住. 明知種姓住未入僧祇若在勝解

行地. 始能修彼能得方便. 若在淸淨增上意

樂地中乃名爲得. 在諸餘地轉勝淸淨. 在

如來地善淨無上又云. 若諸不共佛法. 下

劣者先菩薩時亦已成就. 至佛之時善淨圓

滿. 又此一切菩提資糧有遠有近. 遠者謂

去菩提果遠卽未獲得諸相隨好異熟果

時在地前也. 近者去菩提近. 謂初獲得諸

相隨好異熟果時. 從此已上展轉淸淨. 依

此等文故知初劫中修一切菩薩行. 一切菩

提分法. 雖少分得未名爲證. 未得無漏.

未名得異熟果. 未淨勝故

論. 如是等行至所修勝行述曰. 如是一切

自他利行. 皆是此位勝所修行也

論. 此位二障至勇猛不退述曰. 此文初總

練謂陶練. 磨謂磨瑩. 卽修治義

論. 一聞無上至修諸勝行述曰. 攝論第六

說入因中. 三種練磨心. 斷除四處. 緣法義

境. 止觀□常殷重. 加行無放逸故. 此中但

有三練磨心. 初練磨心中云. 廣者無邊. 大者

無上. 深者難惻. 遠者時長. 彼旣丈夫我亦

爾. 不應自輕而退屈. 第一練磨心廣深退.

第二練磨心難修退. 文皆可解第三練磨心

難證退引他粗善者. 諸有障善名爲粗

善. 謂行施等. 彼於命終卽便可愛一切自

體圓滿而生. 我有妙善無障□善. 云何不

得一切圓滿圓滿佛果者. 卽轉依也. 以

深妙故. 功德備故. 諸佛轉依難可證也. 彼

皆廣解無別義趣. 意與此同故不煩引. 初

中	欄

且擧菩提. 後且擧轉依. 論實皆同除四

處者. 一離二乘作意. 二者疑離疑. 三離所

聞思我我所執. 四斷除分別. 緣法義境緣

似法似義等. 如彼廣說

論. 次加行位其相云何述曰. 此問起也

論. 頌曰至非實住唯識述曰. 下答也

論曰菩薩至世第一法述曰. 自下長行有

十. 第一顯位所由. 第二釋位總名. 第三出

位所修法. 第四釋四法地名. 五解本頌文

正明此位猶有所得. 六此位於彼相. 及粗

重縛分別俱生伏斷解釋. 七此位所觀之境.

八所依何地. 九界趣分別. 十七地分別. 此第

一也. 總卽結上所已行行. 由得見道復修

此行. 應列其名. 然此是初僧祇滿心修習.

故云先於初無數劫. 乃至廣說對法莊嚴論

亦云. 謂諸菩薩已善積集福德智惠二種資

糧已過第一無數大劫. 已聞隨順通達眞

如契經等法. 持也. 如理作意任也. 發三摩

地. 鏡也. 依止定心思惟定中所知影像. 觀

此影像不異定心. 乃至廣說. 明也. 由行如

是. 乃至捨離二種能所取故. 證無所得正

入見道. 捨離一切粗重得淸淨轉依. 依也.

前四是地因. 第五是地果. 亦言過第一劫

滿. 已修四善根. 卽初劫滿心修習. 如前已

引瓔珞經等爲此證訖. 伏二取相下文自

述

論. 此四總名至決擇分故述曰. 此卽第二

釋順決擇分名眞實決擇分. 決擇是智. 卽

擇法也. 決擇卽分名決擇分. 決簡疑品. 彼

下	欄

猶豫故. 擇簡見品. 彼不擇故. 疑品擇而不

決見品決而不擇. 故此智品名決擇分. 分

是支1因義. 卽擇法覺支. 謂在見道. 此無漏

故名爲眞實. 爲有漏者非眞實故. 此煖等

四順趣彼分名順決擇分. 順趣者行相同

彼. 故名爲順. 欣心往彼故名爲趣. 此中行

相旣與彼同. 復心證彼故名順趣. 前順解

脫分. 旣初發心心究竟果. 故遠從彼以得

自名. 此順決擇分□近見道. 欣遠之心不

如始業. 故從□近以得自名

論. 近見道故至無加行義述曰. 此釋異名.

位名加行道. 近見道故. 卽是見道之加行

故. 舊言方便道. 今言加行. 顯與佛果善巧

差別. 因中行未圓足. 所行必須加功心後

勝果. 果上萬行旣滿. 所行唯是方便利益有

情. 顯此二別此名加行. 然五道中此獨名

加行. 以近見道故. 非前資糧無加行義.

顯前資糧亦名加行. 對法八說所有資糧皆

加行道. 有加行道而非資糧. 此四善根非

資糧道. 加功而行初位亦名加行. 近見道

說獨此得加行名問資益後果己身之

糧. 唯初獨名資糧. 加功而行心果. 四善獨

名加行答資糧遠望大果. 最初獨名資

糧. 加行萬行加功故. 初亦名加行問加

功而行萬行. 初位亦得此名. 四善亦望大

果資糧亦通此四答初位發心最猛. 四

善不名資糧. 萬行加力方行. 初位亦名加

行問初位心猛獨名資糧. 四善近見獨

名加行答以近見道名加行. 初位不

經數: 一八三○

經名: 成唯識論述記卷第九末

頁數: 五六五

上	欄

得此名. 加功萬行方行. 初位亦名加行. 故

於五道中. 四善獨名加行者. 近見道義. 故

彼初位不得此名. 加功而行. 初位亦名加

行. 此不齊解若齊解者. 此四善根果之資

糧亦名資糧而彼論文依多住外行福

智行約最初說若爾見道等亦應名資

糧果之資糧故. 從增得名但名見道. 不

可名資糧. 故知從增得名. 旣名加行不

可名資糧. 義准成故前解爲勝. 二釋位名

訖

論. 煖等四法至初後位立述曰. 自下第三

位所修法. 初二位尋思觀. 後二位實智觀. 此

文總也. 此尋思如實智體性者. 對法第十一

說推心名等者. 推心是觀察義. 卽唯是惠.

無性云. 推心行見方便因相說名尋思. 了知

假有實無所得決定智方便果相名如實智.

卽唯加行智爲體. 此約推心行增出體. 若

幷相應增者. 五根五力爲體. 及俱有者五

蘊爲性. 定俱有戒爲色蘊故. 七十三云. 四

尋思者. 五事中如理相應分別總攝四種. 則

唯有漏. 四如實智一切皆是正智所攝. 卽唯

無漏. 七十二說五事中. 相通有漏無漏. 二

唯有漏. 二唯無漏. 眞如是眞智所緣名無漏.

非漏盡相義. 正智漏盡對治義故名無漏. 攝

論第六云. 由四尋思如實智故. 於似文義

意言. 便能悟入唯有識性. 彼卷又云. 四尋

思在煖頂. 實智在忍第一法中. 此論亦同.

卽如實智亦有漏攝. 四十八卷第十住中說.

住此住中得無生法忍極淸淨. 此復云何.

中	欄

謂諸菩薩由四尋思. 於一切法正尋思已.

先時獲得四如實智. 如實了知一切諸法.

爾時一切邪分別執皆悉遠離. 於現法中隨

順一切雜染無生觀等. 乃至廣說. 此如實智

始從勝解行住. 乃至有加行有功用住. 未

極淸淨. 今此住中已極淸淨是故說言無生

法忍. 卽如實智名無生忍體. 然今實義. 尋思

唯有漏. 唯加行心推心. 非根本後得智故.

如實智通有漏無漏. 通加行根本後得智

故. 此唯忍可是果. 彼唯加行是因. 七十三中

唯依無漏說爲無生忍體. 不言通有漏. 餘

處據實通有無漏未印可位名爲尋思

起忍印時名如實智. 中忍雖亦觀無能取.

猶未印可. 而前有印亦名實智. 非是尋思

與尋相應. 不爾上地應無煖頂. 三十六說.

愚夫於此四如實智. 加行闕故. 不現前故.

便有八種邪分別. 能生三事. 能起有情及

器世間. 若了知時便除八分別等. 此等義

門如顯揚論第六卷說

論. 四尋思者至假有實無述曰. 謂一切法

名之與義. 旣於前位緣法義境. 其中似文

文名之義唯是意言. 依此文名之義亦唯意

言. 無性第六釋云. 此中名者謂色受等亦攝

名因名果等尋思. 名因者謂字字身多字身

及聲等. 名果者句及名身多名身句身多

句身等皆名之果對法第十一云. 謂推心諸

法名身句身文身自相皆不成實. 名召法

勝. 但說尋名. 義者如名身等所詮表得蘊

處界等. 若體若義總名爲義. 以義寬故不

下	欄

說自體. 推心此能詮所詮定不相應. 此中

唯觀妄情所執能詮所詮唯意識言性. 意言之

中依他文義不說無故. 卽依所取能詮所

詮. 今觀唯是意言性也. 對法等說. 此在煖

頂位. 此位唯觀所取無故觀計所執無. 非

依他也. 不爾卽成顚倒心故. 依他是有觀

爲無故. 無性云. 尋思依名所表外事唯意

言性. 思惟此義似外相轉實唯在內故. 不

無依他內文義也. 此二唯有內法. 假名有

文義外法故說唯假. 此卽觀一切有爲無

爲皆義中攝. 此遍一切諸有法也. 依此二

法觀其自性心外亦無. 唯是假立如我法

等體差別亦爾. 如無常等義. 無性云. 證知

四種虛妄顯現依他起攝. 了達四種遍計所

執皆不可得. 三十六眞實義品云. 此諸菩薩

於彼名事. 或離相觀. 或合相觀. 成合相觀

故通達二種自性差別二種假立. 依離相

觀別觀二種之自性故

旣先加行起四尋思. 四尋思已必有智果

故. 次辨智果

論. 如實遍知至名如實知述曰. 前四尋思

觀計所執四境離識非有. 唯觀所取無未

觀能取. 此如實智忍可前境離識非有. 所

取空已復能遍知能取彼識離識內境決定

非有能取亦空. 了知內識及所變相互不

相離. 如幻事等唯識之相. 知如幻已此依

他上無計所執便謂二空. 依此爲門觀彼

空理入圓成實. 此在四善根. 唯似三性觀.

未證眞故. 前四尋思無所取時. 煖是下位

經數: 一八三○

經名: 成唯識論述記卷第九末

頁數: 五六六

上	欄

伏除. 頂是上位伏除. 以初伏除所取難故

分上下位. 至如實智位. 下忍印無所取. 中

忍順無能取觀伏除能取. 上忍起位印無

能取. 俱是如實智觀下品. 以久修習伏能

取時但是中忍. 上忍便印. 世第一法雙印前

二空. 名如實智觀上品. 此於地前位辨上

中下. 若入地已各有下上. 准四十八第八

地中說. 卽入地已去不作尋思觀. 唯作如

實智觀. 已除二取不須唯觀所取假有. 二

取無故但作如實智觀. 七地已前猶未淸淨.

此體卽是無生忍體. 初地已得故. 不須作

四尋思觀

問何故諸法名義各別尋心. 名義自性及

與差別卽合觀也

論. 名義相異至故合思察述曰. 謂名義二

種. 一自性同. 一差別同. 故合名義二種自

性. 及二差別爲合觀也. 前二是名義. 後二

是自性差別. 名義擧尋心. 顯尋者心也. 此

二影有思察. 自性差別擧思察. 顯思者察

也推也觀也. 此二影有尋心故諸論言推

心名義觀察名義等是也. 前引瑜伽離.

合相觀. 離觀是名義觀. 合相是自性差別

此卽第三出所修法. 自下第四釋四地名

論. 依明得定至故亦名煖述曰. 明得是定.

尋思是惠. 故名爲發. 此俱時名發. 如世第

一法名無間定等. 明者無漏惠. 初得無漏

惠之明相故名明得. 明得之定. 名明得定.

此中創觀四法依他. 皆自心變. 此乃假施設

有名義自性差別. 實名義等性都不可得.

中	欄

然依他中名等名假者. 法無名. 名無義. 無

實自性差別義故. 今名名義乃至差別豈

非假也. 如攝論等說明得及煖. 准此中

釋行之言起. 從喩爲名. 如日初出有前

起相. 謂明相等若言惠明前起之行相亦

得. 今依前解

論. 依明增定至故復名頂述曰. 頂者極義.

文易可知. 明相轉盛故名明增. 已上名諸論

皆同

論. 依印順定至亦順樂忍述曰. 印前所取

無順後能取無名印順定. 順通二種. 一名

樂順. 二名印順. 若此三品皆名爲忍. 下上

位中皆印忍故立印順名. 一印順名通初及

後. 樂順之言唯在中忍. 故合但言印順定

也. 又差別者. 下品忍名印忍. 印所取無故.

中品忍名樂順. 樂無能取順修彼故. 上忍

起時但名印順. 印能取無順觀彼故. 故合

三忍名印順定. 忍者智也. 印順俱定名印

順定. 初後准此解. 於無所取決定印持者.

是下忍位. 無能取中亦順樂忍者. 是中上

忍位. 順通中上. 樂唯在中

論. 旣無實境至相待立故述曰. 遍計所執

所取旣無. 彼計所執能取寧有

論. 印順忍時總立爲忍述曰. 攝論云. 入眞

義一分三摩地. 卽印所取無名一分. 對法

第八云一分已入隨順三摩地. 彼論解云. 一

分已入者. 於無所取一向忍解故. 今者卽

下忍位. 一分隨順者. 於無能取隨順通達

所依處故. 今者卽後忍位. 故彼文勝攝論等

下	欄

名. 然不如此中. 彼不別分中上忍二位

故. 謂中忍但樂順修無能取未印無故. 上

忍印無能取故與中別. 彼論雖有一分順

言. 不別分樂順印順故. 下中上品印忍順

忍之時合. 此三位四善根中總立爲忍. 故論

言印順忍時總立爲忍. 忍通二處. 謂印忍

順忍. 故合爲論言印順忍時. 此三位總名

善根中忍

論. 印前順後至故亦名忍述曰. 名印順者

印前所取無. 順後能取無. 及印能取無故

立印順名. 此釋三位別名. 此三位忍境空

識空故亦名忍然中忍雖不印可. 順樂忍

可故亦名忍. 此中正忍順忍皆名忍故. 不

可難言頂等位中亦順下忍彼應名忍. 初

未有忍故. 中忍初後皆有忍故. 故立忍名.

是彼忍類故亦名忍. 不同煖等

論. 依無間定至世第一法述曰. 與見相□

雙印二空. 其文可解. 無間卽定. 無間之定.

二釋皆得. 此卽別解善根體訖. 此上第四

釋四位名

論. 如是煖頂至雙印空相述曰. 自下第五

總攝上義釋本頌文. 總牒前義. 其文易解.

中忍之中順樂忍可者. 順樂後位上品之忍

修無能取

論. 皆帶相故至方實安住述曰. 心上變如

名爲少物. 此非無相故名帶相. 相謂相狀.

若證眞時此相便滅. 相者卽是空所執相. 有

依他相名空有相. 謂有空相是彼唯識眞勝

義性. 眞者勝義之異名. 第四勝義. 簡前三

經數: 一八三○

經名: 成唯識論述記卷第九末

頁數: 五六七

上	欄

故. 由有此相未證眞理. 滅空有相卽能

入眞

論. 依如是義至後觸無所得述曰. 此中頌

者. 攝大乘說敎授二頌. 敎授菩薩說. 此分

別瑜伽論頌. 彌勒所作. 無著故引. 古云分別

觀論也菩薩於定位者. 顯非散. 資糧位

中多住外門. 此多在定內門修行觀影唯

是心者. 觀內心境影離心非有唯是內心.

此初位觀卽在煖位遍計所執心外之境

義1相旣滅除審觀唯自相. 唯有內心也.

卽在頂位. 以上總是煖頂二位如是住內

心. 知所取非有. 此二句下忍位次能取亦

無. 中上忍位. 合此俱印二空. 卽世第一法.

以時少故從忍位說後觸無所得. 入眞

見道

此上第五釋本頌. 明此位中猶有所得. 以

下第六斷二縛位

論. 此加行位至亦未能斷述曰. 相縛者. 謂

相分縛見分等也. 如前第五卷證第七識

有中說. 謂一切有漏善無記之善等心. 皆

有分別相分. 此相能縛於心. 非謂相縛卽

是執也. 有義八識皆有執故. 相縛於見通

於八識. 有義不然. 有漏八識有分別故. 分

別之相縛於見分名爲相縛. 非要有執

若不執之相亦名能縛者. 後得智品相分

應亦能縛答曰不然. 彼後得智斷漏方

得. 體非硬□. 非漏所增相分. 非分別境.

後得見分緣一切相皆爲證解. 有漏不然.

有分別故. 漏相俱故. 漏所增故. 非斷漏

中	欄

證故. 緣一切境非皆證解. 或比量故. 若善

無覆無記心中唯現比量. 其染汚心亦通非

量. 所以相縛能拘□見. 不令明淨. 不令證

知. 故有別也. 一切有漏法能縛見分者皆

名相縛若爾自證緣見縛自證耶有義

亦縛. 有漏類故. 有義彼非. 不同見分緣

於相故. 彼外取故. 通諸量故. 此自證分緣

見分時非外取故. 唯是現量作證相故

若爾第八識等現量心相分. 應非相縛體. 由

此見分亦縛自證. 分別類故. 不明淨故. 見

分漏心增自證故. 有漏相貌縛能觀心名

爲相縛. 非謂相者是相分也. 經說所取能

取纏者. 卽是四分互相縛義. 不爾見分便

非相縛. 自證緣時不名相分故粗重縛

者. 卽一切有漏法. 大論五十八說. 粗重有

二. 一漏. 二有漏漏者阿羅漢修道煩惱斷時

皆悉遠離此. 謂有隨眠者有識身中不安隱

性. 無堪能性有漏粗重者. 隨眠斷時從漏所

生漏所熏發本所得性. 不安隱性. 苦依附

性. 與彼相似無堪能性皆得微薄. 文殊問

經上卷有習氣品二十四種. 彼經頌云. 阿羅

漢習氣. 以有過患故. 唯佛獨能度. 爲衆生

歸依. 五十八又云. 此有漏粗重名煩惱習. 二

乘所未能斷唯有如來能究竟斷. 是故說

彼名永斷習氣. 是不共佛法. 大論第二說.

自識中所有有漏種子. 若煩惱品所攝名粗

重. 亦名隨眠. 若異熟品. 及餘無記品所攝.

唯名粗重不名隨眠. 若信等善法所攝種

子. 不名粗重亦非隨眠. 由此法生時. 所

下	欄

依自體唯有堪能非不堪能. 粗重所隨所

生自性. 故佛說爲行苦. 對法第十說二十

四粗重. 所知障粗重異熟品攝. 異熟粗重亦

異熟品攝. 領受粗重攝一切有受. 卽善受

亦在中. 勞倦粗重卽威儀無記餘無記亦攝.

如此等文相違非一. 然會此者如別抄說.

准五十八文粗重縛卽一切有漏法. 漏與有

漏皆粗重故. 由相縛未斷有分別相. 故其

無堪任粗重縛亦未能斷. 顯揚十六說. 由

相粗重二縛執二自性. 謂執依他. 及計所

執. 若解二縛於二自性. 正無所得. 及無所

見. 彼論唯約執心解縛. 其非執心彼卽不

說. 據增者故. 彼卷又云. 此依他起性以

相及粗重縛爲體云何說爲依他. 由此二

種更互爲緣而得生故. 謂相爲緣起粗重.

粗重爲緣生相縛. 相縛卽約現行相. 粗重

約種子語. 論2時彼體雖復皆同爲緣互得.

然3今此文以相爲現行. 粗重爲種. 有漏相

未遣. 二障種不除. 不爾如何此中言相未

滅粗重不斷. 前說相縛是執二性. 應細勘

彼諸文相違. 此中言相縛者. 一切有漏相.

粗重縛者. 一切有漏不安隱性. 與瑜伽第五

十八有漏粗重同. 初地分得. 第八地中第六

識全得一向不起. 第七分無. 五八全有. 粗

重隨應. 佛地全無. 顯揚十九說. 相縛縛衆

生. 亦由粗重縛. 善雙修止觀. 方乃俱解脫.

此當彼解

論. 唯能伏除至全未能滅述曰. 其此位中

分別二取全能伏滅. 乃至細者自分別起亦

經數: 一八三○

經名: 成唯識論述記卷第九末

頁數: 五六八

上	欄

不現行. 俱生二取未全伏滅. 如前所說.

許少伏滅卽是現行. 分別全伏. 俱生少伏.

若俱生分別二種種子全未能滅. 未得無

漏有所得故. 有分別故

此上第六相及粗重分別. 俱生二取伏斷分

別. 自下第七明所觀境

論. 此位菩薩至唯觀安立述曰. 此位菩薩

於安立諦非安立諦皆亦學緣. 或總作一

實眞如. 或別作二空別總三心非安立. 不

唯作四諦差別觀. 勝□經說有作無作四

諦. 無作四諦卽非安立. 有差別名言者名

安立. 無差別離名言者非安立也. 安立者

施設義. 此位菩薩. 若加行不作二種觀者.

不能引眞相見二種生故. 亦不能伏二

乘者故. 爲入二空觀眞如理. 正觀非安

立爲起遊觀起勝進道成熟佛法降伏二

乘亦觀安立. 然二乘者自宗. 唯說作四諦

安立觀. 菩薩不爾. 今說於彼亦作人空非

安立觀然不同菩薩. 菩薩二空俱作. 爲顯

彼劣故不說之. 又二乘者亦唯作安立. 不

同菩薩. 菩薩行智深廣. 彼不爾故

自下第八辨所依處

論. 菩薩起此至入見道故述曰. 六十九中

通三乘說. 唯依諸靜慮. 及初近分未至. 能

入聖諦現觀. 非無色定. 無色定中奢摩他

勝. 毘□舍那劣. 毘□舍那劣道. 不能入現

觀故. 顯揚十六說. 現觀何所依. 答唯依靜

慮不依無色. 若有於此執中間等六地皆

能入現觀. 何處有文中間能入. 若六地中能

中	欄

入現觀. 六十九中何故但言靜慮. 及初未

至. 又如何七十一六現觀中. 云此六幾依未

至依. 乃至無所有處依可得. 答一依非依

可得. 餘依一切依可得. 又三依五依生.

一種一分亦爾. 若中間禪有依入現觀. 應

言三依六依生. 以初生時智諦及邊戒

三. 唯依五依生故. 不說六地. 明中間禪

無入現觀者問何故不依中間入答

彼無明利無漏故. 有明利無漏者能入故.

又彼梵王居多散亂故. 非純淨地故. 瑜伽

文言依諸靜慮. 及初未至. 不言中間入見

諦故. 此中復言前方便時通諸靜慮. 而依

第四方得成滿. 卽最後入時唯依第四. 第

四禪望餘禪最勝. 要託最勝依入見道故.

不依下地入有菩薩功德. 六十九說. 雖

諸靜慮皆能引發. 多依第四靜慮. 不同二

乘. 其欲界無修惠. 無四善根無漏故不說

依入前說二十二根中. 未知當知根通

無色. 菩薩見道傍修得故. 若彼無見道. 及四

善根. 何故說修彼. 六十九說. 入見道時如

先所修諸世俗智種子. 由彼熏修皆得淸

淨亦名爲修. 此名諦現觀邊諸世俗智. 出

見道已生起此智. 卽發心已去. 皆名未

知當知根. 見道傍修先世俗故名此根.

意顯. 先曾起時亦名此根. 卽世俗智有先時

已名此根. 入見道已傍修之時故名此根.

非謂無色有見道. 及四善根也. 四善根唯

色界繫故. 此依一義若爾修道位應起

未知當知根. 種子不殊約位行相二皆有

下	欄

別. 今至修皆遍緣但名已知收又六十

九云. 見道初智生時. 諸餘智因由能生緣所

攝受故皆說名轉. 此時皆不別得. 故無色

界無漏種子此見道時名修. 是此根攝對法

第十云. 不修上者依二乘不自在說. 若自

在先得故. 修亦通無色. 如類智緣. 如六十

九說. 此卽第八所依之地. 二乘依五地. 菩薩

唯依第四. 諸論通方便爲論. 言菩薩亦依

五地. 此中料簡世第一法及增上忍唯第四

定. 餘通餘地

論. 唯依欲界至非殊勝故述曰. 六十九說.

非生上地或色界或無色界. 能入聖諦現

觀. 彼處極難生厭故. 若厭少者尙不能入

現觀. 肉彼一切厭心少分亦無. 卽無少厭心

色無色界不入現觀問若爾如何彼地聖

者亦離欲答無厭見道三界分別惑及惡

趣等厭心名無. 非無有漏欣上厭下. 及

厭自地欣生上心. 入見道時必總厭三界

一切法. 總緣諦方入故. 此一向據入現觀

爲論. 非修道及異生爲論此論中釋. 餘界

厭心劣非殊勝故. 餘趣惠心非殊勝故不

入見道. 顯揚十六頌云. 極□非惡趣. 極欣

非上二. 處欲界人天. 佛出世現觀. 彼說惡

趣不入現觀. 若受□隨極憂□故. 不能證

得三摩地故. 卽三惡趣不入也. 色無色界亦

無現觀. 欣掉重故厭羸劣故. 是故二界三趣

不起現觀. 唯一欲界人天二趣. 有佛出世

能起現觀. 末法亦得有. 佛出世攝故. 無佛

世不得. 無說法者令生厭故若爾有佛

經數: 一八三○

經名: 成唯識論述記卷第九末

頁數: 五六九

上	欄

法世發心. 法滅後方成熟久已修訖得入現

觀不准此文不得. 無此類者故又解

亦得. 此中一向作論. 卽三論不同合有多

解. 准理可知. 此卽第九依何界趣身分別

論. 此位亦是至眞勝義故述曰. 此亦已前

資糧位也. 此卽第十七地分別. 在何劫攝

如前已說. 對法第十三等□有此文. 攝論亦

言解行地也. 此中復修持任鏡明依五

地. 如前引對法第十一說. 其餘門義如下

當說

論. 次通達位其相云何述曰. 問第三位. 下

解見道

論. 頌曰至離二取相故述曰. 擧頌可知

論曰若時菩薩至戱論相故述曰. 下釋有

二. 初略解本頌. 後廣釋此頌. 今釋上二句

頌不取種種戱論相者. 不取者. 無能取

執. 不取戱論相者. 無所取相. 觀眞勝義

名無所得

論爾時乃名至戱論現故述曰. 釋下二句.

心境相稱. 如智冥合. 俱離二取. 絶諸戱論

故. 名平等平等眞勝義性. 體卽眞如. 此

但偏遮有漏. 後得智亦有相. 此亦離彼相

戱論也

論. 有義此智至能取相故述曰. 此下第二

廣釋上頌. 於中有四. 初廣正智. 第二解位

名. 第三解見道眞相差別. 第四解得見道

時功德有異. 然廣正智中. 此智二分合有

三解. 佛地有二說無此第一. 然彼一切無

漏心合作法. 此卽不然說無所取能取相

中	欄

者. 識體合如冥然無取. 無攀緣也. 如攝

論第六所引莊嚴論頌. 智者了達二皆無. 等

住二無眞法界等. 此頌說離二取相等. 此

類非一不能煩引

論. 有義此智至名聲等智述曰. 由所緣緣

要帶相故. 難前師說. 無似境相名緣彼

者. 應此色智等名此聲等智. 此色智等上

無聲等相故. 此難無相分. 以色聲智返

覆比量義准可知. 如觀所緣說. 帶彼相起

故名有無分別影像所緣故. 如雖無親證.

無分別相. 與彼極相似. 不同餘智名曰證

如. 如對法第十一抄會

論. 若無見分至定有見分述曰. 以如喩

智. 以智喩如無能緣相. 亦准前解

論. 有義此智至不取相故述曰. 此第三說.

此智見分有. 相分無. 說無相取不取相

故. 七十三說也. 旣言無相取. 寧無見分.

不取相故可無相分. 彼論有數十番難應

廣□之

論. 雖有見分至非取全無述曰. 解第一師

所引敎文. 相分同初. 見分有異. 文意易解

第二師云. 所緣論說. 識依彼生. 帶彼相故

名緣於彼. 若無眞如相. 應非是所緣

論雖無相分至不離如故述曰. 此緣眞智.

挾帶眞如之體相起故名所緣. 非帶彼相

分影像而起名緣於如. 不離如故

論. 如自證分至有見無相述曰. 擧喩顯成.

自證分等緣見分等. 非帶彼相分起. 得名

所緣故. 此無分別與後得殊. 故必無相. 如

下	欄

前第七卷四緣中解若爾心王應名緣所.

不現彼影帶彼體相起故此亦不然. 非

所慮託故. 餘文可解. 此卽第一有見相

分別

論. 加行無間至亦名見道述曰. 見卽是道.

體者通也. 會者達也. 第二釋位及見道名

論. 然此見道略說有二述曰. 自下第三解

見道眞相差別. 於中有二. 初辨眞相差別.

後與六現觀相攝. 初中復二. 初總標有二.

後依標別解此卽初也

論. 一眞見道至無分別智述曰. 漸頓一心

多心分別. 此中初總. 後諸師異說眞相二

種分別. 此出眞見道體. 以無分別智爲體

也. 唯此證眞故

論. 實證二空至總說一心述曰. 釋其眞義

刹那多少. 經位雖多刹那. 以相相似等故

總說一心. 卽三心見道依此爲證. 卽是會

五十八等一心見道之文. 若一心見道. 以無

間解脫幷一勝進. 名多刹那總名一心. 非

無間中復有多念

然於此中有二異說

論. 有義此中至粗細異故述曰. 二空漸證.

二障漸斷. 如下三心眞見道中解. 以五十

1八五十九對法九顯揚十七說三心文.

證此漸也. 然五十九文亦說見道三心名

頓斷者. 不別起觀心. 束三界二障合爲三

品斷名頓. 以此三心人法俱異故名漸斷.

理有淺深. 障及智行有粗細故

論. 有義此中至有堪能故述曰. 第二師說.

經數: 一八三○

經名: 成唯識論述記卷第九末

頁數: 五七○

上	欄

二空頓證. 二障頓斷. 或三心究竟. 一無間一

解脫一勝進. 從眞入相見故. 或一無間一

解脫不假勝進. 從勝入劣. 且爲二說. 合

十一說. 如別抄解. 五十八及對法九云. 又

此見道所緣能緣平等平等智爲其相. 說一

心文今以爲證. 然五十1五勝. 此中互解二

文如對法第九抄. 此眞見道也. 前加行時

意樂俱斷. 故入觀位不別爲三. 有古德云

此有三說者不然

論. 二相見道此復有二述曰. 下解相有

二. 初解相. 後解後得智. 初中又三. 初總. 次

別. 後總釋. 此初也

論. 一觀非安諦至分別隨眠述曰. 此中有

二. 初辨行相相見道. 二辨言敎相見道. 初

中有二. 初辨三心. 次辨十六心. 此卽初也

內遣者. 唯緣內身而遣假故有情假

者. 先解有情皆妄所計. 但有內心及有情

現. 談其無體名之爲假緣智者能緣心.

卽緣內身爲境. 遣有情假之緣智也. 下皆

准知. 然今此中人法二障各分上下. 粗者

爲上. 細者爲下. 合爲四類. 然二粗者各別

除之以智猶弱未雙斷故. 若上品智方能

雙斷. 此則隨智說爲□等. 初起名□. 次智

名中. 勝前劣故. 後起名上. 於斷見惑此

智最上故. 以惑隨智說三品也. 然初二智

未能殊勝. 但緣內身除我法假. 第三心時

其智上品. 能廣緣一切內外我法. 故三別也.

此則說三眞見道義若說假者. 以法眞見

有差別故. 前二智劣未能廣法. 第三智勝

中	欄

能廣法故. 此初汎說爲相見道觀非安立

諦有三品心者. 五十五中說三心緣非安

立故. 又約決定. 相見道中定有三心故

論. 前二名法智至總合緣故述曰. 總別旣

殊義名亦別. 諸論不同. 今會諸論者. 一對

法三心皆是法智. 二此論瑜伽等前二是法

智. 第三名類智. 三又十六心法忍法智名

法. 後二名類. 四六十九說. 若曾上界善取

相者. 卽能以類智了色無色界. 下爾不

能. 唯法智了. 總爲三例. 一緣如名法. 緣

智名類. 是前類故. 十六心名法類可知.

對法約三□緣如. 故皆名法. 二別緣名法.

總緣名類此論等是. 不就緣如爲論故. 三

緣下名法. 緣上界名類是下類故. 六十九

文是. 各據一義亦不相違

論. 法眞見道至名相見道述曰. 法者法則.

放學爲義. 眞見道中有二空見分. 雖亦

有自證而不法彼. 親緣如者卽乃放之.

就見分中有無間解脫. 隨自所斷障有四

見分. 就無間道中人法二見分各別法故

有初二心. 解脫道中人法二見總法有第三

心. 但法見分者. 見分行相與眞如境別故.

以自證分與眞如境體義無別故不法之.

別總法者. 顯無間所斷有差別故. 顯解脫

道所證唯一味故. 此師以三心十六心等俱

相見道唯緣非安立安立別故

此有二說

論. 有義此三至緣四諦故述曰. 第一師說.

此是眞見道. 卽前第一漸證斷師義. 以相見

下	欄

道不作三心緣四諦故. 如對法說. 說眞

見道緣非安立. 非相見道中能緣非安立

故. 此中有別起無間解脫爲六. 幷勝進入

相見道爲七心. 或除勝進爲六心. 或後無

間卽前解脫. 卽三無間加一第三心解脫. 幷

一勝進入相爲五心究竟. 菩薩利根不別

起解脫道故. 或總四心究竟. 但除勝進. 從

勝入劣故. 合有四說. 如別抄有十四解. 然

眞中言先除□品人執. 次除中品法執等.

此初二執皆望第三品俱斷時人法執. 爲粗

細下上故. 然諸處皆先除上品後除下品.

何意此中先除下品後除上品. 前雖已解

今又解者. 此約易斷名下故. 粗人執名下

品. 彼約實體粗細而言先斷者爲上. 此望

能治道. 彼望當體故. 此中所言先斷下品

者. 諸論皆同

論. 有義此三至不別緣故述曰. 第二師說.

此三是相見道. 以眞見道但總緣眞. 諸論

共說何得別緣以爲三品. 以加行心意樂

爾故. 入眞決然

論. 二緣安立諦至此復有二述曰. 第二解

十六心有二. 初總. 次別. 此總也. 對法第九

卷五十五等. 皆言此二是安立諦故

論. 一者依觀至十六種心述曰. 唯對法中

有此文也. 所取謂諦理. 能取謂緣理之智.

法忍法智. 緣諦理爲境觀所取也. 類忍

類智. 緣前智品觀能取也. 此唯別立無間

解脫. 不總合說故名別立有十六心. 對法

云法智品道眞如爲境. 類智品道法智爲